62020CJ0517_INF
Presuda Suda (deveto vijeće) od 16. ožujka 2023. – OL (Produljenje talijanskih koncesija)
(predmet C-517/20) (
1
)
„Zahtjev za prethodnu odluku – Članci 49. i 56. UFEU-a – Igre na sreću – Koncesije za obavljanje djelatnosti prikupljanja uloga – Produljivanje već dodijeljenih koncesija – Reguliranje centara za prijenos podataka koji tu djelatnost obavljaju bez koncesije i policijskog odobrenja – Produljivanje prava nastalih zbog tog reguliranja – Skraćeni rok”
Sloboda poslovnog nastana – Slobodno pružanje usluga – Ograničenja – Igre na sreću – Produljivanje već dodijeljenih koncesija – Produljivanje prava nastalih zbog reguliranja centara za prijenos podataka koji prikupljanje uloga obavljaju bez koncesije i policijskog odobrenja – Nedopuštenost – Opravdanje – Nastavak nadzora nad sektorom radi zaštite potrošača – Proporcionalnost – Provjera koju provodi nacionalni sud
(čl. 49. i 56. UFEU-a)
(t. 42.-45., 48., 49., 51.-53., 56. i izreka)
Izreka
Članke 49. i 56. UFEU-a treba tumačiti na način da im se protivi produljivanje koncesija u sektoru igara na sreću i prava nastalih zbog reguliranja statusa centara za prijenos podataka koji su u određenom trenutku već obavljali djelatnosti prikupljanja uloga u korist stranih posrednika koji nemaju koncesiju ni policijsko odobrenje, pod uvjetom da takvo produljenje, koje se posebno može opravdati važnim razlozima u općem interesu kao što je cilj osiguravanja kontinuiranog nadzora subjekata koji posluju u tom sektoru s ciljem jamčenja zaštite potrošača, ne može osigurati ostvarivanje tog cilja ili da on premašuje ono što je nužno za postizanje tog cilja.
(
1
)	SL C 257, 4.7.2022.